లండన్, మే 13: బ్రిటన్ ప్రభుత్వ నేషనల్ హెల్త్ సర్వీస్ (ఎన్హెచ్ఎస్) నెట్వర్క్ అత్యంత బలహీనంగా ఉందని, దానిమీద సైబర్ దాడులు జరిగే అవకాశం ఉందని మూడు రోజుల క్రితమే అక్కడి తెలుగు వైద్యుడొకరు హెచ్చరించారు. ఈ మేరకు ఆయన రాసిన ఒక వ్యాసం బ్రిటిష్ మెడికల్ జర్నల్లో ప్రచురితమైన మూడు రోజుల్లోనే బ్రిటన్ ఆరోగ్య వ్యవస్థను అతలాకుతలం చేసిన సైబర్ దాడి జరిగింది. లండన్లోని జాతీయ ఆసుపత్రిలో న్యూరాలజీ విభాగంలో పని చేస్తున్న డాక్టర్ చింతపల్లి కృష్ణ బుధవారం ఈ వ్యాసం రాశారు. ఇప్పటికే పలు ఆసుపత్రుల మీద రాన్సమ్ వేర్ దాడులు జరిగాయని, దాంతో వాటిని మూసుకోవాల్సి వచ్చిందని, ఎన్హెచ్ఎస్ మీద దాడి జరిగితే పెద్ద సంఖ్యలో ఆసుపత్రులు మూత పడతాయని తన వ్యాసంలో ఆందోళన వ్యక్తం చేశారు. ఆయన అన్నట్లుగానే మూడు రోజుల తర్వాత బ్రిటన్ ఆరోగ్య వ్యవస్థను స్తంభింపజేసే అతిపెద్ద సైబర్ దాడి జరిగింది. అనుమతులు రాక ఆపరేషన్లు ఆగిపోయాయి. ఎన్హెచ్ఎస్ ఇంకా 2001లో విడుదలైన విండోస్ ఎక్స్పీనే వినియోగించడం ప్రమాదకరమని చింతపల్లి కృష్ణ అన్నారు.
landan, mee 13: briton prabhutva neshanal helth survies (enheshees) netwark atyanta balaheenamgaa undani, daanimeeda saibar daadulu jarige avakaasam undani moodu rojula kritame akkadi telugu vaidyudokaru heccharinchaaru. ee meraku aayana raasina oka vyaasam british medical jarnallo prachuritamaina moodu rojullone briton aarogya vyavasthanu atalaakutalam chesina saibar daadi jarigindi. landanlooni jaateeya aasupatrilo neurology vibhaagamlo pani chestunna dactor chintapalli krishna budhavaaram ee vyaasam raasaaru. ippatike palu aasupatrula meeda ransam vere daadulu jarigayani, daamto vaatini moosukovalsi vachindani, enheshees meeda daadi jarigithe pedda sankhyalo aasupatrulu mootha padataayani tana vyaasamlo aandolana vyaktam chesaru. aayana annatlugaane moodu rojula tarvaata briton aarogya vyavasthanu stambhimpajese atipedda saibar daadi jarigindi. anumatulu raaka aapareshanlu aagipoyayi. enheshees inka 2001loo vidudalaina vindos expeene viniyoginchadam pramaadakaramani chintapalli krishna annaru.